Lav et referat af nedenstående tekst:

Tekst:
Afslutningen på en introdag endte noget mere kaotisk, end 19 nystartede elever fra HTX ved TechCollege i Aalborg havde ventet. For da eleverne ud på natten var blevet sultne, valgte de at tage skolens elevator ned fra øverste etage. I den lille elevator klemte de 19 elever sig ind og fik trykket på etageknappen. Elevatoren begyndte da også at køre nedad. Men ikke ret længe. Første tanke: en joke En af de elever, der var med elevatoren, var 15-årige Mathias, der ikke ønsker at have sit efternavn med i artiklen. - Elevatoren kører de første ti centimeter nedad, og så sidder den jo bare fast, siger han til TV2 Nord. Eleverne brugte først tiden på at filme situationen på deres mobiltelefoner, kontakte deres tutorer og spille kryds og bolle. - De første ti minutter, den sad fast, tænkte vi jo, at den bare ville åbne igen, siger Mathias og fortsætter: - Men så begyndte det jo at gå op for os, at det ikke var så sjovt, for den åbnede ikke igen. Anden tanke: besvimer jeg snart? Eleverne fik ringet det nummeret op, der står i elevatoren til brug i nødsitationer. Her blev de fortalt, at en tekniker ville kunne møde op en time senere. - Der var vi allerede ved at have den første eller den anden, der var ved at besvime i elevatoren, fortæller Mathias. Klokken 02.49 blev Nordjyllands Beredskab ringet op af eleverne. Ifølge Anders Brosbøl, der er teamleder ved Nordjyllands Beredskab, blev der sendt en holdleder, tre brandmænd og en ambulance afsted til uddannelsesstedet, da det blev oplyst, at flere af eleverne var besvimet. - Vi kører ikke nødvendigvis afsted ved elevatoralarmer, men hvis de melder, at de er ved at blive dårlige, så reagerer vi, siger han. I mellemtiden begynder panikken at sprede sig blandt eleverne, der ringer til tutorerne og beder dem om at stikke et eller andet ind mellem dørene, så de kan komme ud. Ifølge Mathias er en pige nu besvimet, og eleverne begynder at trække hende i håret, give hende lussinger og lytte til hendes vejrtrækning, der ikke er til at høre. - Der var så sindssygt varmt derinde, og du blev både smadret psykisk og fysisk af det, siger han og fortsætter: - Man begynder at tænke på, hvad det næste bliver og om det kan blive mig selv næste gang. Tredje tanke: hvem bærer ansvaret? Han oplyser, at eleverne sidder i den indelukkede elevator i halvanden time, inden der når nogen frem og får åbnet døren. Og at der ved den tid, omkring klokken tre om natten, er fundet syv besvimelser sted i elevatoren. De første, der møder op, er Nordjyllands Beredskab, der får åbnet døren og hevet eleverne ud én efter én. - De her mennesker kommer ud og får noget vand og så kører vi hjem igen, siger Anders Brosbøl. Ifølge uddannelsesdirektør Rikke Palmgren er der tale om, at alt for mange elever er gået ind i en elevator, der på ingen måde kunne holde til så højt et antal personer. - Der må være ti personer i elevatoren, så de har været dobbelt så mange, som de måtte, siger hun til TV2 Nord og fortsætter: - Og det kunne de godt regne ud, da de gik ind i elevatoren, at det nok var for mange. Hun understreger, at der ikke er nogen af eleverne, oplevelsen har været decideret farlig for. - De har selvfølgelig været nervøse, og det har været en rigtig træls oplevelse, at de ikke kunne komme ud af elevatoren, men alting er foregået, som det skal, siger hun. Imidlertid er dee uenighed om, hvem ansvaret skal placeres hos. Nogle peger på eleverne selv, mens andre peger på tutorerne mens nogle tredje peger på TechCollege. Uddannelsesdirektør Rikke Palmgren har efter oplevelsen indkaldt elever og forældre til møder både mandag og tirsdag i næste uge.

Referat:
En flok nystartede elever på TechCollege sad natten til lørdag i længere tid fast i en elevator.